પ્રોજેક્ટ અનિતાની સુવાસ છેટ અમેરિકા સુધી પહોંચી અને મૂળ ગાંધીનગરના પરંતુ હાલ અમેરિકામાં ફિઝિયોથેરાપિસ્ટ સંદીપ ભાવસારે વીડિયો કોન્ફરન્સિંગ દ્વારા પોતાની સેવા આપવાની ઓફર કરી અને કેટલાક મહિના સુધી તેમણે વીડિયો કોન્ફરન્સ દ્વારા અનિતાની ટ્રેનિંગ કરી. વ્યોમ-મેહુલ અને તેના પ્રોજેક્ટ સાથે જોડાયેલ સ્વયં સેવકોની ધગશના કારણે પાંચમા મહિને અનિતા વોકરના સહારે ચાલતી થઈ ગઈ અને છઠ્ઠા મહિને તો કોઇપણ વસ્તુના ટેકા વગર જ અનિતા ચાલતી થઈ ગઈ.